《拍阑干 咏阑干》
清代·董元恺

回廊曲井。垂杨摇漾空庭景。十二帘低清昼永。掩映朱文，斜覆湘文冷。

亚字玲珑梵字影。折折周周，春恨重重省。疏星淡月微风静。

只为多情，近水常相称。玉人徙倚还频凭，几遍沉吟，敲断玉钗不应。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。